《感寓 其六十五》
明代·朱诚泳

忆初周穆王，天下恣观游。八骏逐风雨，万里无停留。

瑶池觞阿母，玉帛朝诸侯。琼浆侑天乐，白云起仙讴。

山川务穷览，邦家宁复忧。徐方忽以兴，周鼎几不收。

亦有隋炀氏，黄金饰龙舟。琼花作奇祟，妖氛满扬州。

至乐不可极，淫荒竟成休。吁嗟后来者，能无览隋周。

茫茫天地间，无不有鬼神。在下乃河岳，在天为星辰。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。